Държавен вестник, бр. 25, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  25
(4) Военнослужещите изпълняват служебните 
си задължения в съответствие със съществуващи­
те правилници за вътрешния ред в приемащата 
организация и длъжностната характеристика за 
заеманата длъжност. 
(5) В заповедта за назначаване се определя 
длъжностното лице, което изпълнява функци­
ите на непосредствен командир (началник) 
на военнослужещия за срока на изпълнение 
на длъжността извън територията на страната. 
(6) Срокът на командироване на лицата по 
чл. 67, ал. 1, т. 3 се определя в съответствие с 
изискванията и правилата на приемащата дър­
жава за конкретната длъжност или по взаимна 
договореност между нея и Министерството на 
отбраната.  
Чл. 71. Финансовото осигуряване на военно­
служещите, назначени на длъжности по чл. 67, 
ал. 1, се урежда с акт на Министерския съвет.
Раздел VIII
Прекратяване на договора за военна служба, 
освобождаване от длъжност и от военна служба
Чл. 72. Военнослужещите се освобождават 
от длъжност при:
1. преназначаване на друга длъжност;
2. вземане в специален щат или във временен 
задграничен щат на министъра на отбраната;
3. прекратяване на договора за военна служба.
Чл. 73. (1) Договорът за военна служба се 
прекратява със заповед на министъра на отбра­
ната или на оправомощено от него длъжностно 
лице за освобождаване от военна служба.
(2) В заповедта по ал. 1 задължително се 
посочват:
1. длъжностното лице, което я издава;
2.  правните и фактическите основания за 
прекратяване на договора за военна служба;
3. разпоредителна част, която съдържа:
а) права и задължения, ред за изпълнение;
б) разпоредби за зачисляване на военен 
отчет или за снемане от отчет; 
в) срок за сдаване на длъжността;
г) имуществени последици от прекратяване 
на договора за военна служба;
д) срок и ред за обжалване на заповедта.
(3) Срокът за сдаване на длъжността може 
да бъде от 3 работни дни до два месеца в за­
висимост от спецификата на длъжността.
(4) Заверени копия от заповедта по ал. 1 се 
изпращат до всички командни инстанции по 
низходящ команден ред.
(5) Ръководителят на съответната структура 
по управление на човешките ресурси (по личния 
състав) запознава военнослужещия със съдър­
жанието на заповедта и със срока за сдаване 
на длъжността срещу подпис. 
(6) Срокът за сдаване на длъжността започва 
да тече от първия работен ден, следващ запо­
знаването на военнослужещия със заповедта.
(7) След сдаване на длъжността команди­
рът (началникът) на военното формирование 
или ръководителят на съответната структура 
връчва заповедта за освобождаване от военна 
служба при условията и по реда на чл. 170 от 
Закона за отбраната и въоръжените сили на 
Република България. В случаите по чл. 170, 
ал. 2, изречение второ от Закона за отбраната 
и въоръжените сили на Република България 
заповедта се счита за връчена с удостоверяването 
на отказа или с получаването на препоръчано 
писмо с обратна разписка.
(8) Командирът (началникът) на военното 
формирование или ръководителят на съответ­
ната структура издава заповед за отчисляване 
на военнослужещия от списъчния състав на 
формированието считано от деня на връчване 
на заповедта по ал. 7.
(9) Ръководителят на съответната структура 
по управление на човешките ресурси (по личния 
състав) връчва на военнослужещия заверено 
копие от заповедта за отчисляване от списъчния 
състав на формированието.
(10) Когато в мотивите на заповедта за 
прекратяване на договора за военна служба 
се съдържат факти и сведения, съставляващи 
класифицирана информация, на военнослуже­
щия се връчва препис-извлечение от заповедта, 
който не съдържа такава информация.
(11) Копие от заповедите по ал. 1 и 8 се 
изпраща в съответното военно окръжие в 
30-дневен срок. 
Чл. 74. (1) Прекратяване на договора за 
военна служба и освобождаване от военна 
служба на основание чл. 162, т. 1 от Закона за 
отбраната и въоръжените сили на Република 
България (по взаимно съгласие на страните) се 
извършва при спазване на следната процедура:
1. военнослужещият подава рапорт по ко­
манден ред до длъжностното лице, което има 
право да прекрати договора за военна служба;
2. рапортът, придружен с кадрова справка, 
се изпраща по команден ред;
3. всяка командна инстанция отразява своето 
становище на гърба на рапорта или на отделен 
лист, който се завежда към рапорта;
4. рапортът се завежда в деловодството на 
длъжностното лице, което има право да пре­
крати договора за военна служба; от датата на 
завеждане на рапорта тече 30-дневен срок за 
вземане на отношение по рапорта и за уведо­
мяване на военнослужещия;
5. длъжностното лице, което има право да 
прекрати договора за военна служба, взема 
отношение по рапорта и уведомява военно­
служещия в срока  по т. 4;
6. при положително становище към рапорта 
се изготвя проект на заповед за прекратяване 
на договора за военна служба.